To bekendte mødtes mandag aften ved Restaurant Lygten i Frederikshavn. Mødet blev til et skænderi og skænderiet endte med at den ene, en 47-årig mand tog en kniv frem og stak den anden, en 44-årig mand i ryggen. Den 44-årige mand flygtede efterfølgende til Restaurant Lygten. Et par timer efter knivstikkeriet blev den 47-årige anholdt i en lejlighed i Frederikshavn. Ifølge vagtchef ved Nordjyllands Politi, Michael Elkjær skal politiets jurister tirsdag morgen tage stilling til om den 47-årige skal fremstilles i grundlovsforhør.

Opsummering:
Mandag aften udviklede et skænderi mellem to bekendte i Frederikshavn til et knivstikkeri. Den formodede gerningsmand er anholdt.